सुपर स्पेशियलिटी निशुल्क चिकित्सा परामर्श शिविर का आयोजन आज
हृदय, गुर्दा, मूत्र, कैंसर ब्रेन स्पाइन रोग विशेषज्ञ तथा शिशु सर्जन का मिलेगा निशुल्क परामर्श लाभ
सिटीरिपोर्टर | अजमेर
मित्तलहॉस्पिटल एंड रिसर्च सेंटर तथा बजरंगगढ़ स्थित अंबे माता मंदिर का संचालन करने वाली जय अंबे नव युवक सेवा ट्रस्ट की ओर से रविवार को स्वर्गीय सेठ शंकरसिंह भाटी एवं स्वर्गीय बरजीदेवी भाटी चैरिटेबल ट्रस्ट शंकर नगर नगरा अजमेर के सौजन्य से प्रकाश रोड नगरा स्थित नानकी पैलेस, में सुबह 10 से दोपहर 1 बजे तक सुपर स्पेशियलिटी निशुल्क चिकित्सा एवं परामर्श शिविर आयोजित होगा। शिविर का शुभारंभ सुबह 10 बजे कलेक्टर गौरव गोयल करेंगे। शिविर में मित्तल हॉस्पिटल के हृदय रोग विशेषज्ञ डाॅ. राहुल गुप्ता, डाॅ. विवेक माथुर, डाॅ. सूर्य, ब्रेन स्पाइन रोग विशेषज्ञ डाॅ. सिद्धार्थ वर्मा, गुर्दा रोग विशेषज्ञ डाॅ. रणवीरसिंह चौधरी, कैंसर रोग विशेषज्ञ डाॅ. प्रशांत शर्मा, पथरी, प्रोस्टेट मूत्र रोग विशेषज्ञ डाॅ. कुलदीप शर्मा, फिजीशियन डाॅ. विनोद बोकाडिया तथा शिशु सर्जन डाॅ. महेंद्र जांगिड़ निशुल्क सेवाएं देंगे।
अंबे माता मंदिर का संचालन करने वाली जय अंबे नव युवक सेवा ट्रस्ट के अध्यक्ष राजेश टंडन ने बताया कि शिविर में पंजीकृत रोगियों को अंबे माता ट्रस्ट की ओर से पांच दिन दवाएं निशुल्क उपलब्ध कराई जाएंगी। उन्होंने लोगों से अधिकतम संख्या में शिविर पहुंचकर लाभ उठाने का अाग्रह किया है।
जय अंबे सेवा समिति देगी 5 हजार की दवाएं
जयअंबे सेवा समिति के सचिव केके खन्ना ने बताया कि शिविर में पंजीकृत होने पर चिह्नित मरीजों चिकित्सक के निर्देश पर उपचार के बाद 5 हजार रुपए तक की दवाइयां जय अंबे सेवा समिति, रेडक्रास भवन के पास जेएलएन मार्ग की आेर से रोगी को उपलब्ध कराई जाएंगी।
येजांच निशुल्क होंगी
शिविरमें पंजीकृत रोगियों की यूरोफ्लोमिट्री, ईसीजी ब्लड शुगर की जांच निशुल्क की जाएंगी। अस्पताल निदेशक डाॅ. दिलीप मित्तल ने बताया कि शिविर में चयनित गंभीर बीमारियों से पीड़ित निर्धन रोगियों को विभिन्न सरकारी स्वास्थ्य योजनाओं के तहत निशुल्क चिकित्सा उपलब्ध कराने का प्रयास होगा। इन योजनाओं की पात्रता नहीं रखने वाले निर्धन रोगियों को भी जन सहयोग से चिकित्सा उपलब्ध कराने का प्रयास रहेगा। मित्तल हाॅस्पिटल के निदेशक मनोज मित्तल ने बताया कि सामाजिक सरोकार के अंतर्गत यह पांचवां शिविर आयोजित किया जा रहा है।
शिविरमें होगी इन रोगों की जांच
हृदयकी एंजियोग्राफी, एंजियोप्लास्टी, पेसमेकर, बाईपास वाल्व सर्जरी, बच्चों में जन्मजात हृदय रोग, दिल में छेद, हाथ-पैरों की खून की नसों में रुकावट समेत दिल की बीमारियों से पीड़ित, ब्रेस्ट कैंसर, बच्चादानी का कैंसर, मुंह गले का कैंसर, नसों की बीमारियों जैसे सिर या रीढ़ की हड्डी में चोट, ब्रेन हेमरेज, ब्रेन ट्यूमर, सियाटिका आदि से पीड़ित रोगी शिविर में लाभ उठा सकते हैं। पेशाब की थैली, नली की पथरी, प्रोस्टेट, नली की रुकावट, खून जलन बार-बार पेशाब आना, स्त्रियों में खांसी, छींक के साथ पेशाब का रिसाव, बच्चों में मूत्र संबंधित समस्याओं और, गुर्दे से जुड़ी बीमारियों से पीड़ित डायलिसिस पर चल रहे रोगी शिविर में विशेषज्ञ चिकित्सकों से निशुल्क परामर्श प्राप्त कर सकते हैं। शिविर में शिशु सर्जन भी बच्चों के रोग निवारण के लिए निशुल्क परामर्श देने के लिए उपलब्ध रहेंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva